recursal/SuperWikiNEXT-32B huggingface dataset:
**Biarozaŭka** (transkribeerituna **Bjarozavka**) on linn Valgevenes Hrodna oblastis Lida rajoonis. Poola keeles on asula nimi *Brzozówka.*

Linna keskuseks on klaasitehas Нёман. Linnas on ka klaasitööstusmuuseum ja seal asub ka kunagise klaasivabriku omaniku Stolle häärber koos pargiga.

Ajalugu
-------

Biarozaŭka tekkis XIX sajandi lõpus, kui kohalik mõisnik asutas seal klaasivabriku. Aastal 1891 hakkasid seda rentima Julius Stolle ja Wilhelm Krajewski. Aastal 1892 tootis vabrik esimest korda kristallklaasi. Aastal 1894 hakkasid Stolle ja Krajewski rajama uut vabrikut. Aastal 1898 ehitati selle lähedusse veel kolmaski vabrik. Aastal 1900 ostsid Stolle ja Krajewski selle viimase ja ühinenud vabrik sai nimeks Нёман, aga Lenskite vabrik lõpetas aastal 1902 tegevuse.

Vabrikute juurde kerkinud tööliselamutest sai alguse Biarozaŭka. Aastast 1921 oli asula Poola koosseisus, 1939. aastal liideti see aga Valgevene NSV-ga. Aastal 1968 sai Biarozaŭkast alev, aastal 1990 aga linn.

Pilte
-----

* KlaasivabrikKlaasivabrik
* KultuurimajaKultuurimaja

Tuntud elanikke
---------------

* Źmicier Vajciuškievič – Valgevene muusik

Viited
------

1. ↑  The population as of January 1, 2023 and the average annual population for 2022 in the Republic of Belarus by regions, districts, cities and urban-type settlements

Välislingid
-----------

* Klaasivabriku ajalugu
*Mitte segi ajada John Michael Weatherlyga.*

---

Michael Weatherly
**Michael Manning Weatherly, Jr.** (sündinud 8. juulil 1968 New Yorgis) on USA näitleja.

Tema tuntuimad seriaalirollid on Logan ehk Eyes Only USA seriaalis "Must ingel" ja eriagent Tony DiNozzo osa draamasarjas "NCIS: Kriminalistid".

Osaline filmograafia
--------------------

### Filmirollid

* "Meet Wally Sparks" (1997) – Dean Sparks
* "Asteroid" (1997) – Dr. Matthew Rogers
* "The Specials" (2000) – Verdict
* "Her Minor Thing" (2005) – Tom

### Seriaalirollid

* "The City (1995–1996), "Loving" (1992–1995) – Cooper Alden
* "Significant Others (1998) – Ben Chain
* "Jesse" (6 jagu, 1998) – Roy
* "Võluvägi" ("When Bad Warlocks Go Good", 1999) – Brendan Rowe
* "Ally McBeal" (1 jagu, 2000) – Wayne Keebler
* "Must ingel" (2000–2002) – Logan Cale (aka Eyes Only)
* "JAG" (2 jagu, 2003) – NCIS eriagent Anthony "Tony" DiNozzo
* "NCIS: Kriminalistid" (2003–) – eriagent Anthony "Tony" DiNozzo

Eraelu
------

Weatherly oli aastatel 1995–1997 abielus oma "The City" kaasnäitleja Amelia Heinlega, kellega tal on poeg August Weatherly. Seriaali "Must ingel" filmimise ajal oli ta mõnda aega kihlatud kaasnäitleja Jessica Albaga. 2009. aastal abiellus Bojana Jankovićuga, kes on elukutselt arst. Neil on 2 last: tütar Olivia (sündinud 2012) ja poeg Liam (sündinud 2013). Neil on saksa lambakoerad Oriana ja Quantum.

Välislingid
-----------

* Koduleht
* Michael Weatherly andmekogus IMDb (inglise)
Mart Kull 3. oktoobril 2007 oma kabinetis Tartus.
**Mart Kull** (3. november 1956 Tartu – 13. aprill 2008 Tartu) oli eesti arst ja arstiteadlane, kõrva-nina-kurguhaiguste spetsialist.

Ta sündis Tartus arstiteadlase Mart Kulli perekonnas ja õppis ka ise arstiks. Ta lõpetas 1981. aastal Tartu Riikliku Ülikooli arstiteaduskonna. Aastal 1984 jätkas Mart Kull õpinguid Leningradi I Meditsiini Instituudis, kus kaitses 1987. aastal meditsiiniteaduste kandidaadi väitekirja.

Kohe pärast Tartu Ülikooli lõpetamist asus Mart Kull tööle sama ülikooli arstiteaduskonna otorinolarüngoloogia ja oftalmoloogia kateedris, algul assistendina ja seejärel kliinilise ordinaatorina. 

Aastatel 1989–1992 oli ta otorinolarüngoloogia õppetooli dotsent, alates 1992. aastast kuni surmani aga sama õppetooli juures professor. Ühtlasi oli Mart Kull aastatel 1996–1997 ka Tartu Ülikooli meditsiiniprorektor.

Teadustöö kõrvalt jätkas ta praktiseerimist arstina. Aastatel 1992–2000 oli Mart Kull Tartu Ülikooli kõrvakliiniku juhataja, pärast asutuse nimemuutust (2000. aastal) kuni surmani Tartu Ülikooli Kliinikumi kõrvakliiniku juhataja.

Mart Kulli üheks peamiseks uurimisvaldkonnaks oli laserkirurgia. 1987. aastal anti talle laserkirurgia kontaktmeetodi väljatöötamise eest autoritunnistus. 

Samuti juurutas ta esimesena maailmas[*viide?*] ultraheli funktsionaalset kõrvakirurgiat ja töötas välja kopsude topeltsagedusega jugaventilatsiooni metoodika. Professor Kulli algatusel[*viide?*] avati 2006. aastal kõrvakliinikus väsimuse uuringute keskus; juba enne seda oli ta tegev Baltimaade suurima uneuuringute keskuse rajamisel[*viide?*].

Mart Kull kuulus ka selliste rahvusvaheliste erialaajakirjade nagu Central and East European Journal of Otorhinolaryngology and Head & Neck Surgery, Folia Otorhinolaryngologiae et Pathologiae Respiratoria ja Russian Otorhinolaryngology toimetuskolleegiumi.

Lisaks erialasele tegevusele oli ta Tartu Ülikooli Spordinõukogu liige, osales korporatsiooni Sakala taasasutamises ja kuulus Tartu Rotary klubisse[*viide?*].

Isiklikku
---------

Mart Kulli abikaasa Ingrid Kull on samuti arst, nende abielust sündis kaks poega ja tütar. Vanem poeg Mart on arstiteadlane, Eesti juhtivaid spetsialiste reumatoloogia alal.

Välislingid
-----------

* Mart Kull saates "Kukul külas", 14. aprill 2002. 1. osa, WMA fail, 2. osa, WMA fail
**Jaak Moks** (29. aprill 1930 Tarvastu vald, Viljandimaa – 9. oktoober 2012) oli eesti dirigent ja muusikapedagoog.

Õppis Ämmuste algkoolis, seejärel aastatel 1946–1950 Viljandi 2. Keskkoolis. Ühtlasi õppis ta Viljandi Lastemuusikakoolis viiulit Augustin Punga õpilasena, mängis viiulit Viljandi sümfooniaorkestris ja laulis meeskooris. 1950. aastast õppis Viljandi 1. Keskkooli pedagoogilises klassis, samast aastast laulis segakooris Koit. 

1951. aastast töötas Viljandi 2. Keskkooli algklasside muusikaõpetajana ja Viljandi Pioneeride Maja direktorina. 1963. aastast oli ta Viljandi linna RSN TK kultuuriosakonna juhataja.

1970. aastal lõpetas ta Tallinna Riikliku Konservatooriumi koorijuhtimise eriala Gustav Ernesaksa õpilasena.

Aastatel 1966–1990 oli ta Viljandi Kultuurikooli direktor.

Koolijuhi ameti kõrvalt juhatas ta mitut koori. 1955. aastal asutas ta Viljandi poistekoori ja oli selle dirigent; 1965–1969 oli ta naiskoori Eha ja 1966–1970 Viljandi Kammerkoori dirigent. Aastatel 1980–1995 oli ta segakoori Koit peadirigent.

Ta on maetud Viljandi Metsakalmistule.

Tunnustus
---------

* 1985 – Eesti NSV teeneline kultuuritegelane
* 2012 – Tartu Ülikooli Viljandi kultuuriakadeemia teenetemärk

Mälestuse jäädvustamine
-----------------------

Kalju Lillepuu istumas Jaak Moksi mälestuspingil Viljandi lauluväljakul, 20. september 2014
2014. aastal avati Viljandi lauluväljakul Jaak Moksi mälestuspink.

Viited
------

1. ↑  In memoriam Jaak Moks. Sakala, 16. oktoober 2012
2. ↑  Eesti Muusika- ja Teatriakadeemia lõpetajad
3. ↑  Kalmistute register HAUDI
4. ↑  Anne Lugima. Viljandi lauluväljakul avatakse pink kooli- ja koorijuhile Jaak Moksile. Maaleht, 25.04.2014
**Matīši kirik** (ametlikult *Matīši Matteuse kirik*) on luteri kirik Lätis Matīšis. See on Matīši kihelkonnakirik. Hoone asub aadressil Kalna iela 3.

Kirik on riikliku kaitse all olev arhitektuurimälestis.

Matīši kihelkond moodustati aastal 1678, ent kihelkonnakirik ehitati alles aastal 1687. Kiriku projekteeris Riia Peetri kiriku kellatorni projekteerinud Rupert Bindenschu. Ka selle kiriku kellatorn sarnaneb Peetri kiriku omaga, ent on märgatavalt väiksem (45 meetri kõrgune). Kiriku kantsel ja altar on pärit 17. sajandist.

Aastail 1838–1840 kirikut remonditi. Aastal 1908 remonditi kirikutorni ja toona sai see tänapäevase väljanägemise.

* Kiriku peasissepääsKiriku peasissepääs
* Kiriku kellatornKiriku kellatorn
* Kiriku käärkamberKiriku käärkamber
* Kiriku kantselKiriku kantsel
* AltarAltar

Viited
------

1. ↑  LELB
2. ↑
3. ↑  www.vietas.lv
4. ↑  Zudusī Latvija

Välislingid
-----------

 Matīši kirik – pildid, videod ja helifailid Wikimedia Commonsis

Matīši kirik.
Matīši kihelkond

**Kirik**: Matīši Matteuse kirik  

**Mõisad**: Matīši kirikumõis | Bauņi mõis | Braslava mõis | Mīlīte mõis | Pučurga mõis | Vilzēni mõis
**Postkolonialism** on kriitiline poliitilis-intellektuaalne suund, mis uurib kolonialismi ja imperialismi mõju kultuuridele minevikus, koloniaalsuhete taastootmist ja muutumist tänapäeval, samuti nende kirjeldamist ja avaldumisvorme. Postkolonialistlikest avaldumisvormidest on olulisemad ökokolonialism, sotsiaalne ja ökoloogiline dumping ja biopiraatlus. Täpsemalt on tegu enamasti Euroopa koloniaalvõimude ajaloo, kultuuri, kirjanduse kriitilise uurimisega. 

Postkolonialism hõlmab tervet rida teoreetilisi lähenemisviise, mistõttu pole seda võimalik ühtselt defineerida. Antropoloogiliselt lähenedes näiteks võidakse uurida koloniseeritud inimeste kogemusi. Lisaks sellele uuritakse sotsiaalseid ja poliitilisi suhteid, mis põlistavad kolonialismi või neokolonialismi. Seega on kolonialismiuuringud tihedalt seotud lähiajaloo, antropoloogia, politoloogia, filosoofia, sotsioloogia ja inimgeograafiaga. Postkolonialismi uuringute alamdistsipliinid uurivad koloniaalvõimu mõjusid näiteks feministlikust, anarhistlikust või marksistlikust perspektiivist.

"Kolonialism" on mitmetähenduslik mõiste, tähendades nii valitsemissüsteemi kui ka selle valitsemissüsteemi taga peituvat ideoloogiat või maailmavaadet. "Postkolonialismi" all aga mõeldakse enamasti postkolonialismi uuringuid (*postcolonial studies*), ehk filosoofilist vastust kolonialismile, mitte lihtsalt süsteemi, mis tuli pärast kolonialismi (nagu eesliite alusel võiks arvata). Niisiis võib postkolonialismist mõelda kui reaktsioonist kolonialismile samamoodi nagu postmodernism on reaktsioon modernismile (eriti kuna termin "postkolonialism" on loodud termini "postmodernism" eeskujul ning jagab sellega mitmeid filosoofilisi ja teoreetilisi lähtekohti).

Postkolonialismi nimekate esindajate seas on Gayatri Chakravorty Spivak, Homi K. Bhabha, Edward Said, Dipesh Chakrabarty, Amar Acheraiou ja Frantz Fanon. Eestis tegelevad postkolonialismi uuringutega näiteks Tiina Kirss ja Piret Peiker.

Vaata ka
--------

* Neokolonialism
* Sisekolonialism

Viited
------

1. ↑  Säästva arengu sõnaseletusi. Säästva Eesti Instituut, SEI Tallinn.  (vaadatud 13.11.2011)
2. ↑  Raja, Masood (2. aprill 2019). "What is Postcolonial Studies?". *Postcolonial Space*.

Välislingid
-----------

* Peiker, P. (2006). Post-communist literatures: A postcolonial perspective. *Eurozine*, 28. märts.
Sebastian Freiberg
**Sebastian Freiberg**, tuntud ka kui **Sebu** (sündinud 27. septembril 1998 Pariisis) on Eesti modell ja influencer.

Elukäik
-------

Sebastian on elanud mitmes riigis ning tema mitmekülgne elukogemus ja isikupärane välimus on teda juhtinud huvitavatesse seiklustesse. Ta sündis Pariisis ning elas seal esimesed kolm aastat. Seejärel kolis ta emaga Räpinasse, Eestisse, kus väikelinna rahulik atmosfäär kujundas tema lapsepõlve värvikaks.

Kuueaastaselt kolis Sebastian emaga Ameerikasse, kuid tema side Eestiga jäi tugevaks, kuna ema rääkis temaga pidevalt eesti keeles. Hiljem naasis ta 2011. aastal Eestisse, kuid siis ei osanud ta veel eesti keeles kirjutada, kuigi lugemine oli osaliselt võimalik tänu ema pingutustele. 

Sebastianist sai osaleja populaarses tõsielusaates "Suunamudijate meistriklass", kuigi alguses ta ei uskunud, et see sobiks talle. Otsus saates osaleda osutus aga suurepäraseks, sest ta nägi selles võimalust avardada oma vaatenurka ja väljendusoskust. Tema tugevaks küljeks saates osutusid pildid, millele aitasid kaasa tema varasemad kogemused modellinduses, mis on olnud tema hobi.

Sebastiani välimus on talle andnud võimalusi modellitööks nii Eestis kui ka Euroopas, ning ta on seda aspekti alati positiivselt võtnud. Tema lähenemine asjadele erinevast nurgast ja võime tekitada intriige on muutnud tema saates osalemise nauditavaks kogemuseks nii talle endale kui ka vaatajatele.
**Gregory Reid Wiseman** (sündinud 11. novembril 1975) on Ameerika Ühendriikide insener, mereväelane ja NASA astronaut. 

Wiseman lõpetas 1997. aastal Rensselaeri Polütehnilise Instituudi. Pärast instituudi lõpetamist asus ta teenima mereväkke, kus sai mereväelenduriks. 2006. aastal lõpetas ta Johns Hopkinsi Ülikooli. Wiseman valiti astronaudiks juunis 2009. Tema esimene kosmoselend toimus 2014. aastal kui ta kuulus Rahvusvahelise Kosmosejaama 40. ja 41. ekspeditsiooni.

2023. aastal valiti Wiseman missiooni Artemis 2 komandöriks. Artemis 2 missiooniga saab temast esimese Kuule orbiidile suunduva missiooni komandör pärast Eugene Cernanit, kes oli 1972. aastal toimunud missiooni Apollo 17 komandör.

Isiklik elu ja haridus
----------------------

Wiseman on pärit Marylandi osariigist Baltimore'ist. Ta on lõpetanud Rensselaeri Polütehnilise Instituudi arvutisüsteemide erialal ja Johns Hopkinsi Ülikooli süsteemiinseneeria magistri.

Gregory Wiseman oli abielus Carroll Wisemaniga, kellega tal on kaks last. Carroll suri 2020. aastal.

Teenistus mereväes
------------------

Wiseman astus mereväkke 1997. aastal ning sai 1999. aastal mereväelenduriks. Pärast väljaõpet osales ta Iraagi sõjas. 2003. aastal valiti ta õppima Ameerika Ühendriikide mereväe katselendurite kooli, mille lõpetas 2004. Katselendurina osales Wiseman hävituslennukite F-35 Lightning II ja F/A-18 Horneti ning õppelennuki T-45 Goshawk arenduses. 2009. aastal oli Wiseman teenimas lennukikandjal kui ta valiti NASA astronaudiks.

NASA karjäär
------------

Wiseman on öelnud, et soov saada astronaudiks tekkis tal 2001. aastal kui nägi pealtvaatajana Space Shuttle'i starti. Wisemani esimene kosmoselend oli 2014. aastal kui ta kuulus Rahvusvahelise Kosmosejaama 40. ja 41. ekspeditsiooni. 3. aprillil teatas NASA Wisemani määramisest Kuu orbiidile suunduva Artemis 2 komandöriks.

Viited
------

1. 1 2  "G. Reid Wiseman (Captain, U.S. Navy) NASA Astronaut". *NASA*. Vaadatud 7. aprillil 2023.
2. ↑  "NASA names naval aviator to lead next moon mission". *Military Times*. Vaadatud 7. aprillil 2023.
3. ↑  "RPI grad one of nine new astronauts". *The Record*. Vaadatud 9. aprillil 2023.
4. ↑  "In Their Own Words: Gregory R. (Reid) Wiseman". *NASA*. Vaadatud 9. aprillil 2023.
**Pyramidenkogel** on mägi Austria Kärnteni liidumaal. See paikneb Wörtherseest lõunas ja on Maria Wörthi linna lähedal, piirkonnas, mis on piiriks saksa ja sloveeni keele kõnelejate vahel. Sloveenias on mägi tuntud kui *Jedvovca*. Mägi on olnud turismisihtkoht vähemalt 19. sajandi lõpust. Vaadet selle tipust on mainitud Karl Baedekeri 1879. aasta Ida-Alpide reisijuhis.

Ehitised mäel
-------------

Uus Pyramidenkogeli torn
Detail torni puit-teras konstruktsioonist
### Esimene ehitis ja rist

Puidust vaateplatvorm ehitati 1950. aastal, samuti rist, mis meenutas Esimese ja Teise maailmasõjaa surmasid ning "mägede ohvreid". Rist pühitseti 20. augustil 1950. Iga-aastast "Trausteinmesset", erilist missat, peetakse suve lõpus.

### Esimene Pyramidekogeli torn (1968–2012)

54 m terasest ja betoonist vaate- ja ringhäälingutorn, Pyramidenkogeli torn, ehitati aastatel 1966–1968 ja oli "Rough Guide to Austria" järgi tuntud "futuristlik" turismisihtkoht; Lonely Planet nimetab seda "avangardiks". 2008. aastal, viimasel suvehooajal enne uue ehitise ehitamist, tervitas torn viiemiljondetat külastajat. Torn lammutati lõplikult 12. oktoobril 2012.

### Praegune torn (2013 – tänapäev)

2006. aasta juulis plaaniti olemasolev torn lammutada ja asendada uue ehitisega, mitmeotstarbelise tegevuskeskusega, mis kiideti heaks 2007. aastal ja mille jaoks eraldas Kärnteni valitsus 2008. aastal 10 miljonit eurot. Uue kujunduse konkurss algas 2007. aastal; konkursi võitis Klaura & Kadeni arhitektuuribüroo. Ehitamine pidi algama 2008. aasta lõpul ja vana torn pidi langema 2008. aasta oktoobris, kuid see lükati edasi ning rahalised ja poliitilised raskused takistasid uue ehitamist. Lammutamine oli plaanitud 2010. aasta septembriks, kuid lükati uuesti edasi. Viimane avatud päev oli 30. septembril 2012 ja esimene torn lammutati 12. oktoobril 2012.

Uut 2013. aastal valminud torni kirjeldas Dietmar Kaden kui "Himmelsleiter aus gestapelten Ellipsen", virnastatud ellipsitest valmistatud taevareppi, ja see peab toimima kui "Leuchtturm der Holzbranche", puidutööstuse tuletorn. Nime üle pole otsustatud; Markus Klaura on välja pakkunud "Isis Noreia", jumalannadele Isis ja Noreia (viimane germaani jumalus, Isise rooma vaste).

Uus torn on ehitatud puidust ja terasest. 100 meetri kõrgusena on see maailma kõrgeim puidust vaatetorn. Klagenfurdi arhitektid Markus Klaura ja Dietmar Kaden ning ehitusinsener Markus Lackner Villachist on projekteerinud struktuuri, millel on külastajate platvorm kõrgusel 83 m, kohvik kõrgusel 70 m ja 66 m pikkune liumägi (pikim Euroopas). Torn on PEFC-sertifitseeritud.

* Lammutatud Pyramidenkogeli torn, ehitati 1968. aastalLammutatud Pyramidenkogeli torn, ehitati 1968. aastal
* Vaade uuest tornist kirde suunas. Wörthersee järv ja Maria Wörthi poolsaar on selgelt näha. Klagenfurt on paremal.Vaade uuest tornist kirde suunas. Wörthersee järv ja Maria Wörthi poolsaar on selgelt näha. Klagenfurt on paremal.
See artikkel See artikkel räägib kosmosejaama moodulist.  teiste tähenduste kohta vaata artiklit Harmony.  

---

Harmony moodul. Esiplaanil on PMA-2, vasakul asub Columbuse moodul ja paremal Kibo moodul
Harmony mooduli sisemus
**Harmony** on Rahvusvahelise kosmosejaama ühendusmoodul.

Moodulis paiknevad elektritootmise seadmed ning sellel on kuus sildumiskohta, mis ühendavad omavahel teisi mooduleid. Mooduli viis orbiidile kosmosesüstik Discovery missiooni STS-120 raames. Harmony kinnitati Destiny mooduli külge ning selle paigaldamisega suurenes jaama survestatud ruumala 420 kuupmeetrilt 500,2 kuupmeetrile.

14. novembril 2007 liigutati PMA-2 Destiny mooduli küljest Harmony mooduli külge ning Harmony liigutati Unity küljest Destiny külge. 2008. aastal kinnitati Harmony külge ESA Columbuse ja JAXA Kibo moodulid.

Alates novembrist 2007 põkkusid kõik Space Shuttle'i missioonid PMA-2ga ning Harmony Space Shuttle'i missioonide ajal kinnitati Harmony külge Multi-Purpose Logistics Module'id. Harmony mooduliga põkkuvad jaama külastavatest kosmoselaevadest näiteks Dragon, Cygnus ja H-II Transfer Vehicle.

Viited
------

1. ↑  "Harmony". *NASA*. Originaali arhiivikoopia seisuga 30. juuli 2019. Vaadatud 12. august 2019.
2. ↑  "Harmony Module Moved to its Final Home". *Universe Today*. Vaadatud 12. august 2019.
3. ↑  "Node 2: connecting module". *ESA*. Vaadatud 12. august 2019.
**Düsenteeria** ehk **šigelloos** ehk **verine kõhutõbi** on nakkushaigus, mis kulgeb eelkõige jämesoole limaskesta kahjustuse ja kõhulahtisusega.

Enamasti esineb düsenteeria väikestel lastel, kõrgaeg jääb augusti ja oktoobri piiresse.

Klassifikatsioon
----------------

RHK-10 alusel klassifitseeritakse šigelloosi järgmiselt:

* *Shigella dysenteriae* šigelloos (A03.0)
* *Shigella flexneri* šigelloos (A03.1)
* *Shigella boydii* šigelloos (A03.2)
* *Shigella sonnei* šigelloos (A03.3)
* Muu šigelloos (A03.8)
* Täpsustamata šigelloos (A03.9)

Etioloogia
----------

Düsenteeria kutsuvad esile viis šigellabakterit: *Shigella dysenteriae*, *Shigella flexneri*, *Shigella boydii* ja *Shigella sonnei*. Eri piirkondades on ülekaalus eri bakterid.

Kõigile neile bakteritele on iseloomulik suur vastupidavus väliskeskkonnale ja ülisuur infektsioossus.

Nakatumine toimub fekaal-oraalsel teel. Inimene puutub kokku nakkusallika väljaheidetega ning hügieeninõuete mittejärgimisel satuvad haigusetekitajad suu kaudu organismi või kantakse nad üle toiduainetele, mida ta hiljem tarvitab.

Patogenees ja kliiniline pilt
-----------------------------

Šigella jõuab suu kaudu jämesoolde ja tungib limaskestarakkudesse, kutsudes esile limaskestade turse, hüpereemia, haavandid, palaviku ja üldise halva enesetunde. Haigetel võib esineda ka kõhuvalu ning oksendamine ja sellega kaasnev iiveldustunne. Roe on vedela konsistentsiga ja sisaldab sageli erütrotsüüte. Roojamine võib olla valulik.

Ravi
----

*Siin tutvustatakse ravimit või ravimeetodit, kuid kirjutatu pole arstlik nõuanne ning see ei asenda arsti konsultatsiooni. Vikipeedia ei vastuta iseravimise tagajärgede eest.*

Düsenteeria raviks kasutatakse näiteks sulfoonamiidi koos trimetroprimiga või ampitsilliini, ofloksatsiini.

Profülaktika
------------

Profülaktika seisukohalt on oluline elementaarsetest hügieeninõuetest kinnipidamine, värskete juur- ja puuviljade pesemine, puhta joogivee tarbimine ning reostunud veekogudes viibimise vältimine.
Aleksandra Elbakjan 2021. aastal Sotšis
**Aleksandra Elbakjan** (vene keeles *Александра Асановна Элбакян*; sündinud 6. novembril 1988) on Kasahstanist pärit programmeerija ja tasuta teadusartiklite jagamise keskkonna Sci-Hub looja. Ta eelistab kodeerida PHP keele abil, kuid valdab ka HTML-i, JavaScripti, Linuxit, nginx-i ja mysql-i. Elbakjanil on bakalaureusekraad arvutitehnoloogias ning magistrikraad lingvistikas.

Ta on nimetanud Sci-Hubi kommunistlikuks projektiks ning öelnud, et armastab kommunismi ideaale, ehkki ei piirdu nende tõlgendamisel vaid marksistliku perspektiiviga. 2021. aastal ütles ta, et soovis "paar aastat tagasi" ühineda Venemaa Föderatsiooni Kommunistlik Partei või Venemaa Piraadi Parteiga, kuid ei saanud seda Vene kodakondsust omamata teha. 2012. aastal toetas ta Vladimir Putini poliitikat ja pidas end Vene patrioodiks.

2019. aasta detsembris teatas The Washington Post, et Ameerika Ühendriikide justiitsministeeriumii viib läbi juurdlust, uurimaks Elbakjani võimalikku koostööd Vene sõjaväeluure GRU-ga.

Viited
------

1. ↑  "SCIENCE'S PIRATE QUEEN". *The Verge*. 8. veebruar 2018. Vaadatud 18.08.2021.
2. ↑  Veede, Raul (30. juuni 2017). "Teadus ja autoriõigus". *Sirp*. Vaadatud 18.08.2021.
3. ↑  N. Ezgi Altınışık, Alp Öztarhan, Emel Güneş (27. veebruar 2021). "A Robin Hood in the World of Science: Alexandra Elbakyan". *Bilim ve Aydınlanma Akademisi* (inglise keeles). Vaadatud 26. juuli 2022.`{{netiviide}}`: CS1 hooldus: mitu nime: autorite loend (link) CS1 hooldus: tundmatu keel (link)
4. ↑  Shane Harris ja Devlin Barrett (19. detsember 2019). "Justice Department investigates Sci-Hub founder on suspicion of working for Russian intelligence". *The Washington Post* (inglise keeles). Vaadatud 26. juuli 2022.`{{netiviide}}`: CS1 hooldus: tundmatu keel (link)
**Harrison Hagan Schmitt** (sündinud 3. juulil 1935 Santa Ritas) on Ameerika Ühendriikide geoloog ja endine astronaut. 

Harrison Schmitt osales Apollo programmi viimases Kuu-lennus detsembris 1972 Apollo 17 pardal. 12 Kuul käinud mehe seas oli ta viimane, kes Kuu pinnale astus. Ta on ainuke Kuul käinud geoloog ja esimene astronaut, kes polnud kunagi kuulunud kaitsejõududesse.

Ta alustas geoloogiaõpinguid California Tehnoloogiainstituudis, mille lõpetas 1957. aastal bakalaureusekraadiga, õppis seejärel Oslo ülikoolis ja sai doktorikraadi Harvardi ülikoolist aastal 1964. 

Harrison Schmitt valiti NASA astronautide neljandasse ehk teadlaste gruppi aastal 1965. Esialgu tegeles ta Kuu geoloogilise uurimise tehnika väljatöötamise ja astronautide väljaõppega, seejärel osales Kuult toodud kivimiproovide uurimises. Selle kõrvalt omandas ta ka piloodioskused. Ta nimetati Apollo 15 varumeeskonda ja rotatsiooni järgi oleks ta pidanud osalema Apollo 18 lennul. Apollo 18 tühistati eelarvekärbete tõttu, kuid Schmitt määrati Joe Engle'i asemel Apollo 17 kuumooduli piloodiks.

Ta viibis kosmoses kokku 12 päeva 13 tundi ja 52 minutit.

Harrison Schmitt tegi väidetavalt Apollo 17 pardal ametlikult küll terve meeskonna tööks nimetatud esimese kvaliteetse tervet Maad kujutava foto, mis sai tuntuks "Sinise marmorkuulina".

Ta kuulub Vabariiklikku Parteisse. Aastatel 1977–1983 kuulus ta New Mexico osariigi esindajana senatisse. Teiseks ametiajaks teda enam tagasi ei valitud.

Ta on Wisconsini ülikooli rakendusfüüsika professor.

Viited
------

1. ↑  "Senator Harrison Schmitt - The Moon on the Path to Mars". *NASA*. Vaadatud 20. august 2018.
2. ↑  "This date in science: Happy birthday, Harrison Schmitt". *EarthSky*. Vaadatud 20. august 2018.
3. ↑  "Harrison H. Schmitt". *NASA*. Vaadatud 20. august 2018.
4. ↑  "Harrison Schmitt: Geologist on the Moon". *Space.com*. Vaadatud 20. august 2018.
5. ↑  "Sen. Harrison Schmitt". *GovTrack*. Vaadatud 20. august 2018.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Harrison Schmitt** |
Alexander Bah (2022)
**Alexander Hartmann Bah** (sündinud 9. detsembril 1997 Årslevis) on Taani jalgpallur, kes mängib paremkaitsjana Portugali kõrgliigaklubis Lissaboni Benfica ja Taani jalgpallikoondises.

Ta alustas klubikarjääri Taani klubis Næsby, debüteerides hooajal 2015/16 Taani tugevuselt kolmandas liigas. Aastatel 2016–2018 mängis ta Taani esiliigaklubis Køge. 2018. aasta augustis sõlmis ta viieaastase lepingu Taani kõrgliigaklubiga SønderjyskE.

2021. aasta jaanuaris siirdus Bah Tšehhi kõrgliigaklubis Praha Slavia. Hooajal 2020/21 tuli ta klubiga Tšehhi meistriks.

2022. aasta juunis sõlmis ta viieaastase lepingu Lissaboni Benficaga. Ülemineku arvatav summa oli kaheksa miljonit eurot.

Taani jalgpallikoondises debüteeris Bah 11. novembril 2020 sõprusmängus Rootsi vastu ja lõi selles mängus ka koondisekarjääri esimese värava. Ta kuulus Taani koondisse 2022. aasta maailmameistrivõistlustel

Saavutused
----------

SønderjyskE
* Taani karikas: 2019–20

Praha Slavia
* Tšehhi kõrgliiga: 2020–21
* Tšehhi karikas: 2020–21

Viited
------

1. ↑  "Alexander Bah is a Benfica player!". *S.L. Benfica*. 7. juuni 2022. Vaadatud 7. juunil 2022.
2. ↑  "Águias Confirmam Contratação de Bah" [Eagles confirm Bah's signing] (portugali). A Bola. 7. juuni 2022. Vaadatud 7. juunil 2022.
3. ↑   (vaadatud 1.2.2023)

| * v
* r
Taani koondis  –  2022. aasta jalgpalli maailmameistrivõistlused |
| --- |
| 

* 1 Schmeichel
* 2 Andersen
* 3 Nelsson
* 4 Kjær (c)
* 5 Mæhle
* 6 A. Christensen
* 7 Jensen
* 8 Delaney
* 9 Braithwaite
* 10 Eriksen
* 11 Skov Olsen
* 12 Dolberg
* 13 Kristensen
* 14 Damsgaard
* 15 Nørgaard
* 16 O. Christensen
* 17 Stryger Larsen
* 18 Wass
* 19 Wind
* 20 Poulsen
* 21 Cornelius
* 22 Rønnow
* 23 Højbjerg
* 24 R. Skov
* 25 Lindstrøm
* 26 Bah
* Treener: Hjulmand

 | Taani |
**Eluloofilm** on draamafilmide ja ajaloofilmide alafilmižanr, mis käsitleb olulise või ajaloolise isiku (ka grupi) elukäiku ja tegemisi. Ajaloolistes eluloofilmides vahepeal moonutatakse tõde ja räägitakse isiku elukäigust hajusa täpsusega.

Suured eluloofilmid ristuvad mitmete žanridega, kuna see oleneb sellest, kelle eluloofilmiga on tegemist - kuulus kurjategija, poliitik, usujuht, helilooja, meelelahutaja, seikleja, maadeavastaja, kirjanik, leiutaja, arst, laulja, sõjakangelane, sportlane vms. Enamasti pööratakse nendes filmides suuremat tähelepanu suurematele sündmustele (sõjaaeg, poliitiline või sotsiaalne olustik), mis inimese ümber käivad samal ajal kui tema ise tõuseb au ja kuulsuse sisse. Mõned filmid alustavad inimese lapsepõlvest, teised jällegi keskenduvad täiskasvanu eas tehtud saavutustele.

Eluloofilmide saavutasid oma suurima populaarsuse 1930. aastatel, aga on tänapäevani silmapaistvad teosed filmimaailmas.

Vaata ka
--------

* Ajaloofilm
* Draamafilm
* Mängufilm

Viited
------

1. 1 2  "Filmižanrid". *Eesti Filmi Andmebaas*. Vaadatud 09.01.2021.
2. 1 2 3  "Biopics Films". *Filmsite.org* (inglise keeles). Vaadatud 09.01.2021.`{{netiviide}}`: CS1 hooldus: tundmatu keel (link)
|  |  |
| --- | --- |
|  |  *See artikkel räägib üldmõistest; ajalehe kohta vaata artiklit Pealinn (ajaleht).* |

---

Eesti pealinn Tallinn
**Pealinn** on asula, kus asuvad riigi (või liitriigi koosseisu kuuluva riikliku moodustise – näiteks Saksamaal liidumaa, Šveitsis kantoni, Ameerika Ühendriikides osariigi) kõrgemad riigivõimu- ja valitsusasutused – parlament, valitsus, riigipea (presidendi, monarhi) residents.

Riigil võib mitmel moel olla ka mitu pealinna korraga. Näiteks Hollandi ametlik pealinn (*hoofdstad*) on Amsterdam, ent kuninganna residents, riigivõimu- ja valitsusasutused ning enamik saatkondi asub Haagis (*residentiestad*). Napoleoni ajal tekkis Hollandi Kuningriik, mida valitses Louis Bonaparte. Ta kindlustus Amsterdamis ning sellest ajast sai Amsterdamist valitsuse residents ja pealinn. 1813 prantslased lahkusid ja 1815 sai Madalmaade kuningaks Willem I. Amsterdam jäigi pealinnaks, kuid valitsus läks tagasi Haagi, kus ta varemgi oli olnud.

Iisraeli riik on oma pealinnaks kuulutanud Jeruusalemma, kuhu on Tel-Avivist kolitud riigivõimu- ja valitsusasutused ning suur osa välisriikide saatkondadest. Et aga Jeruusalemm asub osaliselt väljaspool Iisraeli riigile algselt ettenähtud piire, tunnustab osa riike Iisraeli pealinnana endiselt Tel-Avivi.

Boliivia nominaalne pealinn on Sucre, valitsuse residents on aga La Paz.

Pealinn võib regulaarselt (näiteks hooajaliselt) roteeruda mitme linna vahel. Selline suve- ja talvepealinn on näiteks Jammu ja Kashmiril. Briti India asekuninga residents oli talvel Delhi, suvel kõrgemal asuv ja seetõttu jahedam Shimla.

Pealinna funktsioonid võivad olla jagatud mitme linna vahel, millest üks on nominaalne pealinn. Lõuna-Aafrika Vabariigi parlament käib koos Kaplinnas, valitsus asub Pretorias, kõrgemad kohtuorganid asuvad Bloemfonteinis, suurim linn aga on Johannesburg.

Enamikus riikides on pealinnaks suurim linn, kuid mõnes riigis on pealinnaks väiksem linn, millel on geograafiliselt kesksem asend. Näiteks Türgi suurim linn on İstanbul, pealinn aga Ankara. Šveitsi "liidulinn" (*Bundesstadt*) on Bern, suurim linn aga Zürich. Ameerika Ühendriikide pealinn on Washington, suurim linn ("majanduspealinn") aga New York. Mitmed riigid on rajanud pealinna tühjale kohale (näiteks Brasiilia pealinn Brasília).

Mõnes riigis, näiteks Eestis ja Kuubas, elab pealinnas väga suur osa (kuni kolmandik) riigi elanikkonnast.

Eesti pealinn on Tallinn, kus asub riigipea residents, valitsus ja parlament. Kõrgeim kohus (Riigikohus) ning Haridus- ja Teadusministeerium asuvad aga Tartus.

Ülekantud tähenduses tähendab pealinn ka asulat, mis on mingis valdkonnas keskse tähtsusega.

Enne tänapäevaste riikide tekkimist võis "pealinn" ringi rännata koos monarhi liikumisega, näiteks seoses sõdade ja mässudega.

Vaata ka
--------

* Endiste pealinnade loend
* Halduskeskus
* Kubermangulinn
* Riikide pealinnade loend
* Suvepealinn
* Kevadpealinn
* Sügispealinn
* Talvepealinn
* Metsapealinn
* Eesti pealinnade loend

|  |  |
| --- | --- |
|  | Tsitaadid Vikitsitaatides: **Pealinn** |
**Helitöötlus** (inglise keeles *audio editing*) on muusikaproduktsioonis salvestatud heli muutmise protsess, et saavutada soovitud efekt.

Helitöötlust rakendatakse näiteks helisalvestise kvaliteedi parandamiseks, soovimatu müra või helide eemaldamiseks või heliklipi pikkuse või helikõrguse muutmiseks. 

Helitöötlus võib olla keeruline protsess, kuid on olemas mitmeid helitöötlusprogramme, mis muudavad selle lihtsamaks. Helitöötlusprogrammidest levinuim on digitaalne helitööjaam (DAW), millel võib olla heli töötlemiseks mitmesuguseid tööriistu. Näiteks on võimalik muuta helisagedust, lisada heliefekte (nt kaja või viivitust) või filtreerida helist ekvalaiseri (EQ) abil välja teatud helisagedusi.

Helitöötlusel on neli peamist sammu:

Valik. Valik on helitöötluse esimene samm, mille käigus tuvastatakse see heli osa, mida on vaja töödelda.
Redigeerimine. Redigeerimise käigus tehakse valitud helis muudatusi. Kasutatavate tehnikate täpne valik sõltub kasutatavast tarkvarast.
Töötlemine. Töötlemise käigus lisatakse helile efekte. Selleks saab kasutada erinevaid pluginaid või tarkvaraprogramme. Enamik helitöötlusprogramme pakub valmis tööriistade komplekti, mis aitavad saada vajaliku heli. Nende hulka võivad kuuluda ekvalaiser, tihendaja (kompressor), limiiter (piiraja), reverb (kaja) ja dilei (viivitus).
Väljund. Väljund on töödeldud heli salvestamine redigeeritud helifailina. Levinumad helivormingud on WAV ja MP3, kuid on ka palju teisi. WAV-failid on tihendamata ja võtavad rohkem ruumi kui MP3-failid. Need sobivad kõige paremini rakenduste jaoks, kus helikvaliteet on esmatähtis, näiteks muusika redigeerimine või DVD loomine. MP3-failid on tihendatud ja võtavad ca 10 korda vähem ruumi kui WAV-failid. Need sobivad ideaalselt rakenduste jaoks, kus faili suurus on ülioluline, näiteks heli voogedastus või kaasaskantavad seadmed.
**Külaasundus "Sovhoz imeni Lenina"** (vene keeles Сельское поселение Совхоз имени Ленина) oli külaasundus Venemaal Moskva oblastis Lenini rajoonis. Külaasunduse keskuseks oli Posjolok sovhoza imeni Lenina.

Munitsipaalmoodustis (külaasundus) Sovhoz imeni Lenina moodustati 1. jaanuaril 2006. See kuulus Lenini munitsipaalrajooni koosseisu. 5. augustil 2019 see likvideeriti ja selle ala liideti Leninski linnaringkonnaga.

Külaasunduse pindala on 1307 ha.

Külaasunduses oli 3 asulat:

* Posjolok sovhoza imeni Lenina
* küla Bližnije Prudištši
* küla Maloje Vidnoje

Kohalik omavalitsus
-------------------

Külaasunduse kohaliku omavalitsuse esindusorganiks oli 10-liikmeline saadikute nõukogu (Совет депутатов). Saadikud valisid endi seast nõukogu esimehe. Külaasunduse kõrgemaks ametiisikuks oli külaasunduse pea (Глава поселения), kes valiti üldistel munitsipaalvalimistel. Tema juhtis külaasunduse administratsiooni.

Viited
------

1. ↑  26. Численность постоянного населения Российской Федерации по муниципальным образованиям на 1 января 2018 года, vaadatud 23.01.2019.
2. ↑  История поселения. pos-sovhozlenina.ru
3. 1 2  Устав муниципального образования сельское поселение Совхоз им. Ленина. pos-sovhozlenina.ru
4. ↑  Устав поселения. pos-sovhozlenina.ru

Välislingid
-----------

* Külaasunduse koduleht. pos-sovhozlenina.ru
Thomas Wolsey
**Thomas Wolsey** (enne 1475 Ipswich – 28. november 1530 Leicester) oli inglise riigimees ja katoliku kiriku kardinal, Inglismaa kantsler aastatel 1515–1529 ja Yorki peapiiskop 1514–1530.

Wolsey sündis Robert Wolsey pojana, kes oli tõenäoliselt lihunik. Ta valis vaimuliku ameti ning pühitseti 1498. aastal preestriks. Peagi avaldusid temas suurepärased administratiivsed võimed, mistõttu tegi ta küllaltki kiiret karjääri, saades tolleaegse piiskopist riigimehe Richard Foxi erasekretäriks. Peagi tõusis ta ka kuningas Henry VII huviorbiiti. 1509. aastal, kui vana kuningas suri, pälvis Wolsey osava riigimehena ka tema poja Henry VIII tähelepanu ning temast sai vähem kui kümne aastaga Inglismaa kõige mõjukam riigitegelane, kes oma võimu poolest jäi alla vaid kuningale.

Wolsey oli küllaltki ahne ja omakasupüüdlik mees, kes armastas luksust, toredust ja kõrgeid tiitleid. Sellest hoolimata oli ta ka tähelepanuväärselt võimekas ja töökas riigitegelane, kes muutus kuninga jaoks peaaegu asendamatuks. Samas langes ta tihti kuninga teiste nõunike, eriti aadlike pahameele alla, sest oli tagasihoidlikku päritolu ning kippus ülikkonna eesõigusi piirama ja õukondlasi enda ees alandama. Kättemaksu eest päästis teda aga monarhi toetus. 

Wolsey tegutses kirikumehest poliitikuna sageli paavstivõimu huvides, kuid oma kuninga eesmärgid olid talle siiski tähtsamad. 1515. aastal sai temast kardinal ning seega tekkis ka võimalus, et teda võidakse paavstiks valida. Hinnangud sellele, kas ta seda ka ise taotles, on vastuolulised, kuid see oli küllaltki tõenäoline arvestades tema ambitsioonikust ning võimalusi.

Wolseyle sai saatuslikuks aga asjaolu, et ta ei suutnud paavsti juures läbi suruda Henry VIII ja Aragóni Catherine'i abielu tühistamist. Ta tegeles sellega aastatel 1527–1529, kuid paavst Clemens VII ei saanud tolleaegse sõltuvuse tõttu Catherine'i õepojast, keiser Karl V-st, tühistamiseks luba anda. Nii venis protsess mitme aasta pikkuseks ning pärast seda, kui paavsti legaadi ja Wolsey juhitud protsess oli 1529. aasta suvel Londonis liiva jooksnud, kaotas Henry VIII kannatuse. Ta tagandas Wolsey riigiameteist, võttis ära tema rikkalikud varandused ning saatis ta Yorki pagendusse. Tõenäoliselt aitas Wolsey ebasoosingusse langemisele kaasa ka see, et ta ei saanud läbi kuninga armukese ja tulevase naise Anne Boleyniga.

Yorkis elas Wolsey talle harjumatult viletsates tingimustes ja kaotas igasuguse lootuse oma positsioone taastada. 1530. aastal saavutasid temavastased õukondlased veel sellegi, et teda hakati süüdistama riigireetmises. Wolsey otsustati tuua kohtuprotsessiks Londonisse. Sellest kuulda saanud, keeldus Wolsey mitu päeva toidust, kuid tal ei õnnestunud end surnuks näljutada. Siiski haigestus ta raskelt ning teel Londonisse ta suri.

Kardinal Wolsey rajas mitmeid uhkeid paleesid ning toetas ka kunsti ja muusikat. Kõige uhkemaks tema käsul rajatud paleeks oli Hampton Court, mille ta võimu tipus olles kinkis Henry VIII-le.

Välislingid
-----------

* Elulugu (inglise keeles)
Papüürusele majuskelkursiivis kirja pandud katkend Rooma senatis peetud kõnest, 1. sajand
Majuskelkursiivist inspireeritud tänapäeva kiri: "Hoc gracili currenteque / vix hodie patefactas / Romani tabulas ornarunt calamo."
Majuskelkursiivis tekst kasekoorest nn Vindolanda tahvlitel, 1.–2. sajand
**Rooma majuskelkursiiv** ehk **vanem rooma kursiiv** (*capitalis cursiva*) on ladina majuskelkiri, mida kasutati Roomas valdavalt erakirjadeks, dokumendikirjana ja igapäevamärkmeteks erinevalt teistest Rooma majuskelkirjadest (*capitalis monumentalis*, ruutkapitaal, rustika).

Ajaloost
--------

Majuskelkursiiv kujunes arhailise ladina tähestiku baasil välja 4.–3. sajandil eKr. Kirjutamise iseloom kujundas tähevormide välimuse. Kõvale materjalile, näiteks puidule kraapimisel muundusid ruutjad ladina kirja majusklid kaarjateks tähekujudeks, jooned olid sageli omavahel sidumata. Pehmele materjalile, nagu vahatahvel või papüürus, roosulega kirjutamine tehti enamasti kiiresti, mis viis mõne vormi lihtsustumiseni, näiteks sulasid kaks eraldi tõmmatud joont üheks.. Silmusjad pikendid ülal- ja allpool rida esinesid ka majuskelkursiivis, sarnaselt hilisema rooma minuskelkursiiviga.

Papüürusele kirjutatud majuskelkursiivis tekste on säilinud 1.–4. sajandist.

Rooma majuskelkursiivi üks tunnuslik tähevorm on vasakule suunatud paunaga b.

Viited
------

1. ↑  Before Books: the Origins of Latin Writing. - Latin Paleography
Šaukėnai kirik
**Šaukėnai** on alev Leedus Kelmė rajoonis, Šaukėnai valla halduskeskus. Alev asub Šona järve kaldal.

Šaukėnais on keskkool ja raamatukogu. Vaatamisväärsusteks on Šaukėnai mõisakompleks koos selle juures asuva pargiga ja 1986. aastal püstitatud katoliku kirik. Kirikuaia barokkstiilis väravad pärinevad XVIII sajandist ja on muinsuskaitse all.

Ajalugu
-------

Šaukėnai küla on esimest korda mainitud XV sajandil, toona asus seal suur turuplats. 1486. aastal rajasid sealsed mõisnikud Szemetid sinna esimese kiriku. 1499. aastal sai Šaukėnaist alev.

Reformatsiooni ajal ehitati katoliku kiriku asemele protestantide palvemaja. Uus katoliku kirik valmis aastal 1632. XVIII sajandil püstitati selle juurde ka puidust kellatorn. Tol ajal läks alev Gorskite valdusse, kuuludes neile kuni aastani 1940. 

Nõukogude ajal oli Šaukėnai kohaliku sovhoosi keskasula.

Viited
------

1. ↑

Välislingid
-----------

 Šaukėnai – pildid, videod ja helifailid Wikimedia Commonsis
* Alevi koduleht
* Alev portaalis vietoves.Lt
Igor Garšnek esinemas kirjandusfestivalil HeadRead 28. mail 2011
**Igor Garšnek** (sündinud 30. juulil 1958) on eesti helilooja ja klahvpillimängija. 

Garšnek lõpetas 1982. aastal Tallinna Riikliku Konservatooriumi Eino Tambergi õpilasena ja 1984. aastal Leningradi Konservatooriumi Sergei Slonimski käe all. 

Pärast seda on ta tegutsenud helilooja ja interpreedina, samuti helirežissöörina Eesti Raadios. Aastail 1984–1986 oli ta ka polüfooniaõppejõud Tallinna Konservatooriumis (Eesti Muusika- ja Teatriakadeemia). Igor Garšnek on töötanud ajalehe Sirp muusikatoimetajana.

Garšnek on mänginud ansamblites Synopsis, Data, Ruja (1985–1988), Gild, Aatrium ja Hõim. Alates 2003. aastast mängib ta ansamblis Led R. 

Kuigi Garšnek mängib peamiselt klahvpille, oskab ta mängida ka baritoni, plokkflööti, basskitarri ja kitarri.

Garšnek on kirjutanud kaks sümfooniat; kontserdi elektrikitarrile, rokkansamblile ja sümfooniaorkestrile; kammermuusikat, näiteks "Leinamuusika 21.1.1924" keel- ja löökpillidele (1980); elektroonilist muusikat; rokksuurvorme; teatri- ja filmimuusikat ning pop- ja rokkmuusikat. Peale selle on Garšnek üksi või kaasautorina kirjutanud muusikaõpikuid, samuti on ta raamatu "Roostevaba raamat : Ruja" autor.

Teoseid
-------

Igor Garšnek 2009. aastal
### Teosed

* "Muusikaõpik IX klassile". Koos Anu Sepa ja Jaak Ojakääruga. 1996, teine trükk 2000.
* "Roostevaba raamat: Ruja [tekstid]". Koos Yoko Alenderi, Margus Kappeli, Jaanus Nõgisto, Rein Rannapi ja Peeter Sauteriga. Tallinn: HyperElwood, 1999.
* "Ruja: must ronk või valge vares". Tallinn: Pegasus, 2010.
* "Õhtumaade muusikalugu. III: 20. sajand". Tallinn: Avita, 2004.

Tunnustus
---------

* 1997 Eesti Kultuurkapitali helikunsti sihtkapitali aastapreemia (muusikakriitika eesti ajakirjanduses)
* 2017 Valgetähe V klassi teenetemärk

Isiklikku
---------

Ta on helilooja Anatoli Garšneki poeg.

Viited
------

1. ↑  Teenetemärkide kavaleride andmekogu – 19490

Välislingid
-----------

|  |  |
| --- | --- |
|  | Tsitaadid Vikitsitaatides: **Igor Garšnek** |

* Jaanus Kulli: "Pilliga vihma kätte jäänud Igor Garšnek: "Süntesaator pole mõeldud amfiibinimesele"" Õhtuleht, 14. juuni 2007
**Eižens Zemmers** (8. november 1843 Limbaži lähedal – 17. detsember 1906 Valmiera) oli läti bakterioloog, mikrobioloog ja loomaarstiteadlane.

Ta oli Katvari mõisa aedniku poeg.

Ta lõpetas 1865 Tartu Veterinaariainstituudi ja töötas samas õppejõuna, alates 1876 professorina. Ta diagnoosis esimesena trihhinelloosi (kassil, 1868) ning kirjeldas kanade süngamoosi (1870).

Zemmers avastas 1872. aastal Siberi katku tekitaja spoorilise arengustaadiumi ning tõestas, et inimene võib nakatuda tuberkuloosihaige veise liha või piima toiduks tarvitades.

Tema vend Aleksandris Zemmers oli samuti Tartu Veterinaariainstituudi professor.

Surres pärandas ta 10 000 rubla läti päritolu üliõpilaste õpingute toetuseks, fondi tagatiseks oli Vastse-Laitsna mõis.

Viited
------

1. ↑  Toivo Järvis, Veterinaarhelmintoloogia arengust Eestis[*alaline kõdulink*]
2. ↑  *Eesti entsüklopeedia.* 14. köide: *Eesti elulood.* Tallinn: Eesti Entsüklopeediakirjastus, 2000, lk 503.
3. ↑  Sirje Tamul, Eraalgatuslikest stipendiumitest Tartu Ülikoolis 1802-1918, lk. 210
**Andero Nimmer** (sündinud 21. augustil 1986 Nissi vallas) on eesti muusik ja laulukirjutaja.

Pärast Turba Gümnaasiumi lõpetamist läks ta õppima Tartu Ülikooli, kus lõpetas 2013. aastal ajaloo eriala magistrikraadiga. Aastatel 2011–2016 töötas Nimmer Turba koolis ajaloo ja ühiskonnaõpetuse õpetajana.

2008. aasta lõpus asutas ta koos Indrek Upsiga alternatiivroki bändi Laika Virgin. 2010. aastal liitus ansambliga laulja Fredy Schmidt ning sügisel ilmus Laika Virgini debüütsingel "Nähtamatu". Bändi 2011. aastal ilmunud debüütalbum pälvis Eesti Muusikaauhindade galal Aasta Alternatiivalbumi auhinna. 2013. aasta kevadel asutasid Andero Nimmer ja Fredy Schmidt uue ansambli NimmerSchmidt. 2014. aasta alguses ilmunud NimmerSchmidti debüütalbum "Kirgede torm" pälvis muuhulgas Eesti Ekspressi nädala plaadi tiitli. NimmerSchmidti singel "Sandra" valiti lauluvõistluse Eesti Laul 2014 20 parima loo sekka. See osales lauluvõistluse esimeses poolfinaalis 14. veebruaril 2014. Lauluvõistlusel Eesti Laul 2015 osales NimmerSchmidt singliga "Kellega ma tutvusin?". 20 parima loo hulka valitud laul osales lauluvõistluse teises poolfinaalis 14. veebruaril, taustalauljateks Taavi Peterson ja Kristjan Saharov.

Viited
------

1. ↑  "Tartu Ülikooli magistriõppe lõpetanute tähestikuline nimekiri". Originaali arhiivikoopia seisuga 26. august 2021. Vaadatud 10. septembril 2021.
2. ↑  Vapper, Tiina (4. aprill 2014). "Ajalooõpetaja, kes teeb bändi". *Õpetajate Leht*.
3. ↑  Laks, Tiiu (2. oktoober 2010). "Laika Virgin: tee tööd ja näe vaeva, siis tuleb ka Jarek Kasar". *Eesti Päevaleht*.
4. ↑  "Laika Virgin – Nähtamatu". *YouTube*. 5. august 2010.
5. ↑  "Laika Virgin [CD]". *Lasering*. Originaali arhiivikoopia seisuga 10. september 2021. Vaadatud 10. septembril 2021.
6. ↑  Morna, Erik (6. veebruar 2014). "Nädala album: Vana noorteseriaali soundtrack". *Eesti Ekspress*.
7. ↑  "NimmerSchmidt – Sandra".
8. ↑  "NimmerSchmidt – Kellega ma tutvusin?".
Kuressaare raekoda  
 Foto: Ave Maria Mõistlik 2. mai 2007
Jaan Kristin. Kuressaare raekoda, umbes 1900–1910
**Kuressaare raekoda** oli Kuressaare rae valitsushoone Kuressaare kesklinnas aadressil Tallinna tänav 2. See on olnud Kuressaare linnavolikogu esindushoone, nüüd asub seal Saaremaa vallavolikogu.

Ehitus- ja saamislugu
---------------------

17. sajandi teisel poolel toimus Rootsi ja Taani vahel sõda ülemvõimu pärast Läänemere maades, mis lõppes Saaremaa jaoks Brömsebro rahuga 1645. aastal ning Rootsi kuninganna Kristiina läänistas Saaremaa Prantsuse päritoluga Rootsi sõjaväelastele De la Gardiedele, Magnus Gabriel De la Gardie määrati Saaremaa asevalitsejaks.

Magnus De la Gardie läänistas Kuressaare linnale Tiirimetsa mõisa ja veel maad Lõmalast ning nõudis vastutasuks linnalt kaalukoja (vaekoja) ja raekoja ehitamist. Mõningate vaheaegadega kestis raekoja ehitamine ligi 17 aastat ning esimene raekoda valmis 1670. aastal.

Kuressaare raekoja uurijate arvamus raekoja arhitektuurse lahenduse autorsuse kohta on see, et raekoja projekteeris Magnus De la Gardie, joonised valmistas ehitusmeister Franz Stimer, kes asus Riiga Elbingist ja töötas Magnus De la Gardie ülesandel Kuressaares aastatel 1648–1654.

Arhitektuur
-----------

Kuressaare raekoja lihtne ja range arhitektuur esindab Põhjamaade barokki. Hoone on kahekorruseline kõrge kelpkatusega hoone, ehituskehand on kuubikujuline, krohvitud paekivist seintega. Kuressaare raekoja fassaadi kõige pilkupüüdvamaks väliselemendiks peetakse barokset raidportaali. Portaali kohal on suurtest dolomiitplokkidest karniis, mille kohal omakorda dolomiidist voluutide vahel ornamenditud must kuldtähtedega kartušš.

SEMPER OFFICIO FUNGITUR UTILITATI HOMINUM CONSULENS ET SOCIETATI. ANNO M DC LXX
Ehisvormil on ladinakeelne kiri, mis viitab hoone ühiskondlikule eripärale: "Semper officio fungitur utilitati hominum consulens et societati. Anno MDCLXX". Seda teksti on tõlgitud läbi aegade erinevalt. Viimane tõlge 1995. aastast kõlab järgmiselt: "Alati täidab ta oma kohust inimeste kasuks, selleks kodanikkonnalt nõu küsides. Aastal 1670". (tõlkija I. H. Jarvet). Teksti kohal on kaks reljeefset greifi linna vappi hoidmas, välja täiteks on kasutatud taimemotiive.

Raekoja saali laes on 5,5 meetri pikkune ja 7,8 meetri laiune Eesti suurim lõuendile maalitud plafoonmaal.

Vaata ka
--------

* Raekoda

Välislingid
-----------

|  |  |
| --- | --- |
|  | Pildid, videod ja helifailid Commonsis: **Kuressaare raekoda** |

* Kuressaare raekoda kultuurimälestiste riiklikus registris
* Kuressaare raekoja ajalugu
**Jūžintai** on alev Leedus Rokiškise rajoonis, Jūžintai valla halduskeskus. Alev asub Jūžintase järve kaldal.

Alevis on põhikool ja raamatukogu. Vaatamisväärsusteks on aastal 1799 valminud ja aastal 1958 (pärast sõja ajal kirikut laastanud tulekahju) ümber ehitatud katoliku kirik, selle juures asunud endine klooster, kiriku klassitsistlik kellatorn ja kalmistu.

Ajalugu
-------

Aastal 1588 mainiti esimest korda Jūžintai mõisa ja asulat. Toona oli see juba alev. Aastal 1695 püstitati sinna puust kabel. Aastal 1695 lasid alevi omanikud Rajeckid sinna puidust kiriku ehitada. Kiriku juures hakkas tegutsema ka klooster.

Aastal 1783 sai alevist kohaliku kihelkonna keskus. Aastal 1799 ehitati sinna praegune kirikuhoone. XVIII sajandi lõpus läks alev Weisenhofide valdusse. Novembriülestõusu järel sealne klooster suleti. Knygnešystė ajal tegutsesid alevis mitmed salakaubavedajad. Aastail 1898 ja 1902–1903 andis alevis etendusi esimene Leedu rahvateater. Aastal 1905 toimus mõisas tsaarivõimu vastane meeleavaldus.

XX sajandi alguses kasutati nimekuju **Južintai**. Aastal 1923 sai alev tulekahjus kannatada.. Pärast Teist maailmasõda tegutsesid asula ümbruses leedu metsavennad. Nõukogude ajal oli seal kohaliku kolhoosi keskasula. Aastal 1972 liideti aleviga Jūžintai huutor ja Ratkupiai küla.

Pilte
-----

* JūžintasJūžintas
* JūžintaiJūžintai
* Jūžintai kirikJūžintai kirik

Tuntud elanikke
---------------

* Andrius Rimiškis - Leedu muusik
* Juozas Otonas Širvydas - Knygnešystė tegelane
* Juozas Šeikus - Knygnešystė tegelane

Viited
------

1. ↑
2. ↑
3. ↑   Jūžintai. Visuotinė lietuvių enciklopedija, T. IX (Juocevičius-Khiva). – Vilnius: Mokslo ir enciklopedijų leidybos institutas, 2006. 96 lk.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Jūžintai** |

* Artikkel endisest kloostrist (*leedu keeles*)
* Alev portaalis vietoves.Lt